Eyjólfur Magnús Kristinsson forstjóri ADC segir að til viðbótar við að fá raforkuna um fimmtungi ódýrari í Svíþjóð en hér á landi þar sem gagnaverin þurfi að greiða hæsta verðið af stórnotendum fáist orkan 40% ódýrar með því að selja varmann af kælikerfum veranna til húshitunar í borginni . „ Orkuverð í miðborg Stokkhólms er 20 prósentum lægra en það sem okkur býðst á Íslandi . Sá munur eykst ef gagnaver eru byggð upp í Norður-Svíþjóð . Orkuverð hér er orðið allt of hátt eða 25 - 40 prósentum hærra en til dæmis í Svíþjóð og Noregi , “ segir Eyjólfur Magnús . Ólafur Adolfsson formaður Þróunarfélags Grundartanga , þar sem um 1.100 manns starfi hjá um 20 stórum og smærri fyrirtækjum auk um þúsund vtil viðbótar þjónustu svæðið , segir að verja þurfi þau störf sem fyrir eru í orkufrekum iðnaði . „ Það er varhugaverð þróun að verið sé að verðleggja íslenskan iðnað út af samkeppnismörkuðum . Við höfum ítrekað varað við þessu . Þetta lýtur ekki eingöngu að samkeppnishæfni nýrra verkefna , “ segir Ómar sem segir rangan samanburð að bera saman verð á stundarmörkuðum milli landanna . „ Slíkur samanburður er rangur því að í langtímasamningum um orkukaup á Norðurlöndum er verð töluvert ódýrara en stundarmarkaðir segja til um . “